Vážení spoluobčania,

dňa 04.11.2017, t. j. v sobotu, sa uskutočnia voľby do samosprávnych krajov.

I keď sa na prvý pohľad zdá, že nie sú dôležité, opak je pravdou.

Samosprávne kraje rozdeľujú finančné prostriedky na kultúru, šport, regionálny rozvoj, majú v správe sociálne zariadenia, nemocnice a stredné školy v kraji. V neposlednom rade sú správcami ciest II. a III. triedy a prideľujú financie na ich údržbu a opravy.

Cesta III. triedy prechádza aj našou obcou. Ak chcete ovplyvniť delenie finančných prostriedkov, nielen na opravy ciest, príďte v sobotu voliť svojich zástupcov do zastupiteľstva Žilinského samosprávneho kraja, voliť kandidátov, ktorí môžu a chcú našej obci pomôcť.

Ing. Albín Husarčík

starosta obce